Se mo segeng ke motho, O belegwe ke batho A hloka mahlatse bja ka nna le wene. A diila maru a lerato le tlhokomelo, Goba ba mmelegi ba hlalane, Ba se sa tšeelana mello, Ba mmolaiša phefo ya kgakanego, A itira setseketseke, Goba a fetwa ke riba la bophelo. O fetogile mohlaki, A nyentšha bontši, A nkgela meloko bokapodile. 17. O ikemišeditše go dira’ng, gona re tlo ithuta ka’ng sehlogong se se latelago? Kua Nelspruit dithoto tša Sekatane di ile tša rekišwa ka moka le dintlo tša gagwe. Yena o ile a ahlolelwa bophelo ka moka kgolegong. Diakhaonthe tša gagwe tša dipanka ka moka tša tswalelwa. Mmagauta le yena o ile a botšwa gore Credit Card ga e sa na tšhelete, ya ba go koma ga leemaema la go reka diphahla tša theko ya godimo ga Mmagauta. A swanelwa ke go holofela mogolo wa gagwe wa kgwedi le go itlwaetša go seketša.